Gene Sharp - strateg nenasilnog otpora
Njegove su ideje, pored ostalog, korištene u takozvanim kolor revolucijama u istočnoj Evropi, početkom ovog vijeka.
Narodni ustanci na Srednjem Istoku, započeti krajem prošle godine, nastavljaju da se šire po cijelom regionu. Premda ishodi tih protesta jesu i biće različiti, od zemlje do zemlje, demonstranti su uglavnom koristili isti taktički pristup u organizaciji i izvodjenju protesta. Ono što malo ljudi zna jeste to da se filozofska osnova njihove taktike može direktno pripisati jednom 93-godišnjem umirovljenom profesoru iz Bostona. Otkad su u decembru izbili prvi protesti, autoritarni diktatori iz Tunisa i Egipta primorani su da podnesu ostavke. U drugim zemljama vlasti su bile prisiljene da dozvole političke reforme, a čak i vlade zemalja koje su silom reagovale na zahtjeve masa, sada su u defanzivi. Širom regiona, mediji koji ova dešavanja nazivaju Arapskim Proljećem - izvještavaju da organizatori protesta slijede principe koje je, u knjizi OD DIKTATURE DO DEMOKRATIJE, postavio profesor Gene Sharp: Profesor Sharp je knjigu, izvorno, napisao na traženje političkih disidenata iz Burme. Nakon tog izdanja, knjiga je prevedena i objavljena na 34 svjetska jezika: Sharp živi i još uvijek radi u jednom bostonskom naselju, koje nimalo ne podsjeća na trg Tahrir u Kairu. Ali, njegove teorije su zapanjujuće slične onome što se dešavalo u Egiptu: Sharpov ideal nenasilnog otpora povezan je sa utjecajima Gandhija, Henry David Thoreau-a i Alberta Einsteina - koji je takodje bio veliki zagovornik nenasilja. Einstein je, ustvari, napisao predgovor za prvu Sharpovu knjigu, a ne-profitnu organizaciju koja podržava njegov rad, profesor Sharp je nazvao Institucija Albert Einstein. U središtu Sharpovog djelovanja je princip nenasilne borbe. Njegovi metodi su poznati po svojoj praktičnosti i efikasnosti: Sharpove taktike nenasilne borbe imale su utjecaj širom svijeta. Njegove su ideje, pored ostalog, korištene u takozvanim kolor revolucijama u istočnoj Evropi, početkom ovog vijeka. Umirovljeni američki pukovnik Robert Helvey koristio je Sharpove taktike u obici aktivista u Burmi i Srbiji: Profesor Sharp i dalje piše i radi u organizaciji koju je osnovao 1983. godine. Upravo je dovršio svoju najnoviju knjigu SHARPOV RJEČNIK snage I BORBE, koja će biti publikovana ove jeseni.